ગુજરાતી સાહિત્યના સાક્ષર શ્રી અમૃતલાલ યાજ્ઞિક નોંધે છે કે સમગ્ર ભક્તિમાર્ગને પ્રેરક બનાવવામાં આ સંતકવિઓનો અમૂલ્ય ફાળો છે. તેમની રચનાઓએ લોકહૃદય પર ઊંડી અસર કરી છે, સાંપ્રદાયિકતાથી પર અને સાંપ્રદાયિક સાથેનું ભારતીય સંસ્કૃતિનું સંવાદી ઝરણું એકરૂપ બને તેવો સંતહૃદયનો સજીવ ધબકાર સ્વામિનારાયણ સંપ્રદાયના કવિઓનાં ભક્તિ કાવ્યમાં સંભળાય છે એટલે જ આ સંત કવિઓનાં પદો સમગ્ર ગુજરાતી સમાજનું ભક્તિ ધન બન્યું છે !' (સ્વામિનારાયણ સંત સાહિત્ય, પૃ. ૧૭૬)